Παγκόσμιο Κύπελλο Ποδοσφαίρου 1954

Το Παγκόσμιο Κύπελλο Ποδοσφαίρου του 1954 ήταν η 5η διοργάνωση του Παγκοσμίου Κυπέλλου και διεξήχθη στην Ελβετία από τις 16 Ιουνίου μέχρι τις 4 Ιουλίου. Πρωταθλήτρια αναδείχθηκε η Δυτική Γερμανία που σε ένα από τους σημαντικότερους αγώνες της ποδοσφαιρικής ιστορίας υπέταξε προς έκπληξη στον τελικό την Ουγγαρία με 3-2 σε ένα από τα καλύτερα Παγκόσμια Κύπελλα της ιστορίας.

Επιλογή διοργανωτή 

Η απόφαση για τον οικοδεσπότη του Παγκοσμίου Κυπέλλου 1954 πάρθηκε στις 26 Ιουλίου 1946 στην Πόλη του Λουξεμβούργου την ίδια μέρα όπου αποφασίστηκε ο διοργανωτής για το Παγκόσμιο Κύπελλο του 1950. Ο λόγος της επιλογής της Ελβετίας ως οικοδέσποινα του Παγκοσμίου Κυπέλλου του 1954 έγινε λόγω του ότι το 1954 η FIFA θα γιόρταζε τα 50άχρονά της και θεώρησαν ότι το καλύτερο θα ήταν η διοργάνωση να γίνει στην έδρα της διοργανώτριας αρχής.

Η διοργάνωση 

Στα προκριματικά του Παγκοσμίου Κυπέλλου 1954 συμμετείχαν 45 ομάδες. Στη συνέχεια η FIFA αρνήθηκε τη συμμετοχή 7 εθνικών ομάδων και έμειναν 37 ομάδες για τη διεκδίκηση των 14 θέσεων της τελικής φάσης του Παγκοσμίου Κυπέλλου, καθώς οι 2 από τις 16 θέσεις καλύφθηκαν από την προηγούμενή νικήτρια Ουρουγουάη και τη διοργανώτρια Ελβετία. Για πρώτη φορά στη διοργάνωση συμμετείχαν η Τουρκία, η Νότια Κορέα και η Σκωτία.

Αδιαφιλονίκητο φαβορί για την κατάκτηση του τροπαίου ήταν η «Χρυσή Ομάδα» της  Ουγγαρίας έχοντας αντιμέτωπη στον τελικό την Δυτική Γερμανία. Πρωτύτερα οι Ούγγροι είχαν επιβληθεί με το ίδιο σκορ (4-2) επί των δύο φιναλίστ του προηγούμενου Παγκοσμίου Κυπέλλου, Βραζιλίας και Ουρουγουάης, σε δύο αγώνες που έμειναν στην ιστορία. Ο χαρακτηρισμός «Δαβίδ εναντίον Γολιάθ» ήταν τιμητικός για τη Δυτική Γερμανία στην αναμέτρηση κόντρα στους Ούγγρους, καθώς η ομάδα των Μαγυάρων αποτελούσε το φόβητρο της εποχής, μία από τις καλύτερες ομάδες όλων των εποχών στο ποδόσφαιρο παραμένοντας μέχρι τότε αήττητη για 32 αγώνες, ρεκόρ που ήταν ακατάρριπτο για τέσσερις δεκαετίες. Έχοντας ήδη κατακτήσει το χρυσό ολυμπιακό μετάλλιο στους Αγώνες του 1952, όδευε με απόλυτη βεβαιότητα προς τη σπουδαιότερη διάκριση, την οποία είχε χάσει 16 χρόνια πριν από την Ιταλία. Στο Στάδιο Βάνκντορφ της Βέρνης, σε μία βροχερή 4η Ιουλίου, περίπου 64.000 θεατές είχαν συγκεντρωθεί για να απολαύσουν τον αναμενόμενο θρίαμβο των Ούγγρων. Προς έκπληξη όλων, η γερμανική ομάδα τη νίκησε με 3-2, αν και έχανε με 0-2 μετά τα πρώτα 8 λεπτά. Ο αγώνας έμεινε στην ιστορία ως το «Θαύμα της Βέρνης». 

Πρόκειται για έναν αγώνα που καταγράφηκε ως η προσπάθεια επιστροφής της Δυτικής Γερμανίας στη διεθνή κοινότητα. Ωστόσο, ο τελικός εκείνος έμεινε στην ιστορία και για άλλο ένα λόγο: ευνοϊκή διαιτησία υπέρ της Δυτικής Γερμανίας με ακύρωση κανονικού γκολ την Ουγγαρίας από τον Φέρεντς Πούσκας ελάχιστα πριν τη λήξη, και από την αποκάλυψη μετά από σχεδόν 50 χρόνια από ερευνητές του Πανεπιστημίου της Λειψίας  πως το πιθανότερο είναι ότι οι ποδοσφαιριστές της Δυτικής Γερμανίας είχαν κάνει χρήση μεθαμφεταμίνης, βασικό συστατικό του περβιτίν (pervitine), ουσίας γνωστής και ως «φάρμακο του στρατιώτη» από το Δεύτερο Παγκόσμιο Πόλεμο.

Τα 140 γκολ που σημειώθηκαν στη διοργάνωση και ο εντυπωσιακός μέσος όρος 5,38 γκολ ανά αγώνα, παραμένει ακατάρριπτο ρεκόρ και έχει συμπεριληφθεί στο Βιβλίο ρεκόρ Γκίνες.

Οι ομάδες 
Οι 16 ομάδες που εξασφάλισαν τη συμμετοχή τους στην τελική φάση του Μουντιάλ 1954 ήταν οι εξής:

Στάδια 

Για την τελική φάση χρησιμοποιήθηκαν τα εξής 6 στάδια:

Διαιτητές

Φάση Ομίλων 
Όλες οι ώρες που αναγράφονται είναι οι τοπικές ώρες Ελβετίας UTC +1.

1ος Όμιλος

2ος Όμιλος

Αγώνας Κατάταξης

3ος Όμιλος

4ος Όμιλος

Αγώνας Κατάταξης

Πορεία προς τον τελικό

Πίνακας Αποτελεσμάτων

Προημιτελικοί

Ημιτελικοί

Μικρός τελικός

Τελικός Παγκοσμίου Κυπέλλου 1954

Σκόρερ 

11 τέρματα
  Σάντορ Κότσις 
6 τέρματα 
  Έριχ Προμπστ
  Μαξ Μόρλοκ
  Γιόζεφ Χίγκι
4 τέρματα
  Χέλμουτ Ραν
  Χανς Σάφερ
  Ότμαρ Βάλτερ
  Νάντορ Χιντεγκούτι 
  Φέρεντς Πούσκας 
  Ρόμπερτ Μπάλαμαν
  Κάρλος Μπόρχες

Παραπομπές

Εξωτερικοί σύνδεσμοι 

1954 - Ελβετία

 
Διεθνείς Ποδοσφαιρικές διοργανώσεις στην Ελβετία